
ANUNȚ
În conformitate cu prevederile art. 14 – art. 67 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Agenția Națională a Funcționarilor Publici organizează concurs pentru ocuparea unui post contractual vacant de referent, treapta profesională IA, din cadrul Compartimentului registratură și arhivă electronică, Direcția resurse și capacitate instituțională.
Denumirea postului: referent, treapta profesională IA la Compartimentului registratură și arhivă electronică, Direcția resurse și capacitate instituțională

Contractul individual de muncă se încheie pe perioadă nedeterminată, normă întreagă, respectiv 40/ore/săptămână.
Salariul brut lunar aferent funcției contractuale de referent, treapta profesională IA, conform Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare, poate fi începând cu suma de 6.805 lei.
Condiţiile de participare la concurs, documentele pe care trebuie să le conțină dosarul de înscriere la concurs şi bibliografia se afişează la sediul și pe site-ul Agenției Naționale a Funcționarilor Publici www.anfp.gov.ro Secțiunea Carieră în ANFP.
Calendarul concursului: 
Concursul constă în susținerea următoarelor probe și se va desfășura la sediul Agenţiei Naţionale a Funcţionarilor Publici din București, Bd. Mircea Vodă nr. 44, bl. M17, Tronson III, Sector 3: 
- Selecția dosarelor de concurs 24 octombrie – 06 noiembrie 2024; 
- Proba scrisă în data de 14 noiembrie 2024, ora 1300;
- Proba interviu în data de 20 noiembrie 2024, ora 1100.

Dosarele de înscriere la concurs se depun la sediul Agenţiei Naţionale a Funcţionarilor Publici, sau prin intermediul unui serviciu de curierat sau se poate transmite în format electronic, la adresa de e-mail comunicare@anfp.gov.ro, în termen de 10 zile lucrătoare de la data publicării, respectiv în perioada 24 octombrie – 06 noiembrie 2024,  la secretarul comisiei de concurs, dna. Dobrescu Ioana. 
Dosarelor de concurs transmise de candidaţi la adresa de e-mail comunicare@anfp.gov.ro  după terminarea programului de lucru al autorităţii sau instituţiei publice, li se atribuie număr de înregistrare în ziua lucrătoare următoare. 
Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Condiţii generale
Dosarul de înscriere la concurs trebuie să conţină în mod obligatoriu documentele prevăzute la art. 35 alin. (1) lit. a), b), c), d), e), g) și i) din Regulamentul - cadru aprobat prin H.G. nr.1336/2022, cu modificările şi completările ulterioare:
a) formular de înscriere la concurs, conform modelului prevăzut la anexa nr. 2 din Hotărârea Guvernului nr.1336/2022, cu modificările şi completările ulterioare, ce poate fi descarcat  de pe site-ul anfp.gov.ro;  
b) copia actului de identitate sau orice alt document care atestă identitatea, potrivit legii, aflate în termen de valabilitate;  
c) copia certificatului de căsătorie sau a altui document prin care s-a realizat schimbarea de nume, după caz;  
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f) certificat de cazier judiciar sau, după caz, extrasul de pe cazierul judiciar;  
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
i) curriculum vitae, model comun european. 

Conform art. 15 din Regulamentul - cadru aprobat prin H.G. nr.1336/2022, cu modificările şi completările ulterioare, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
(1) Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice: 
a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 
b) persoana să cunoască limba română, scris şi vorbit; 
c) persoana să aibă capacitate deplină de exerciţiu; 
d) persoana să îndeplinească condiţiile de studii necesare ocupării postului; 
e) persoana să îndeplinească condiţiile de vechime, respectiv de experienţă necesare ocupării postului, după caz; 
f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea; 
g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) contractul să nu conţină clauze de confidenţialitate sau, după caz, clauze de neconcurenţă. 
(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii. 
Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare.
Condiții de ocupare
• studii medii, absolvite cu diplomă de bacalaureat; 
• certificat de absolvire a unui curs de arhivar, recunoscut de Ministerul Muncii și Solidarității Sociale ți Ministerul Educației, însoțit de suplimentul descriptiv care atestă competențele dobândite;

Bibliografie și tematică pentru ocupare prin concurs a funcției contractuale de execuție vacantă de referent, treapta profesională IA din cadrul Compartimentului registratură și arhivă electronică – Direcția resurse și capacitate instituțională
1. Ordonanța de urgență a Guvernului nr. 57/2019 privind Codul administrative, cu modificările și completările ulterioare;
Cu tematica: Cap. IV, Secțiunea 1, articolul 401 privind Atribuțiile Agenției Naționale a Funcționarilor Publici.

2. Legea Arhivelor Naționale nr. 16/1996, cu modificările și completările ulterioare;
Cu tematica: Legea Arhivelor Naționale nr. 16/1996, cu modificările și completările ulterioare
3. Ordinul nr. 217 din 23 mai 1996 – Instrucțiuni privind activitatea de arhivă la creatorii și deținătorii de documente, aprobate de conducerea Arhivelor Naționale;
Cu tematica: Instrucțiuni privind activitatea de arhivă la creatorii și deținătorii de documente, aprobate de conducerea Arhivelor Naționale.

4. Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, cu modificările ulterioare;
Cu tematica: Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, cu modificările ulterioare.

Atribuții principale ale postului:
1. Realizează înregistrarea și evidența documentelor – intrări și ieșiri – în cadrul Agenției, prin intermediul sistemului de gestiune electronică a documentelor;
2. Comunică autorităților și instituțiilor publice, precum și persoanelor fizice sau juridice, la solicitarea acestora, date și informații referitoare la înregistrarea documentelor, circuitul acestora sau, după caz, termenele de soluționare pentru petiții și informații de interes public, conform legislației în vigoare;
3. Asigură legatura dintre ANFP și delegații UM 0356, ai Poștei Române și ai altor servicii în vederea transmiterii  și primirii corespondenței neclasificate;
4. Prin natura sarcinilor de serviciu, are acces la informații clasificate: Secrete de serviciu;
5. Participă la elaborarea procedurilor de lucru specifice compartimentului;
6. Ține evidența documentelor și lucrărilor compartimentului, repartizate pentru domeniul său de competență;
7. Transmite și primește faxuri;
8. Participă la elaborarea rapoartelor, bilanțurilor și a altor materiale referitoare la activitățile compartimentului;
9. Gestionează adresa de e-mail oficială a instituției comunicare@anfp.gov.ro ;
10. Asigură multiplicarea, clasarea și arhivarea documentelor;
11. Facilitează circuitul documentelor în interiorul compartimentului și între compertiment și cabinetul președintelui/celelalte structuri din instituție;
12. Îndeplinește alte atribuții dispuse de superiorul ierarhic sau conducerea ANFP, în limita competențelor, cu respectarea scopului postului și a cerințelor acestuia. În situația în care atribuțiile sunt repartizate de alți funcționari publici de conducere sau i se solicită acordarea de asistență de specialitate conform competențelor, are obligația de a înștiința superiorul ierarhic.
13. Îndeplinește atribuțiile sistemului de control intern managerial;
14. Îndeplinește obligațiile ce îi revin în domeniul prevenirii și stingerii incendiilor;
15. Îndeplinește obligațiile ce îi revin pe linie de securitate și sănătate în muncă;
16. Asigură gestiunea fondului arhivistic al ANFP;
17. Primește, înregistrează și ține evidența documentelor predate de către persoanele din cadrul compartimentelor, responsabile cu predarea documentelor la arhivă, pe baza unui Registru de evidență a documentelor intrate și ieșite de la arhivă;
18. Înregistrează și ține evidența tuturor inventarelor documentelor predate în arhivă;
19. Împrumută documentele arhivate pentru consultare, înregistrează și ține evidența tuturor documentelor care i se solicită de către persoanele care au drept de acces la arhivă;
20. Înregistrează solicitările privind accesul la arhivă, în Registrul de evidență a documentelor intrate și ieșite de la arhivă;
21. Verifică dacă toate documentele împrumutate au fost returnate;
22. Asigură accesul adecvat la informațiile și documentele deținute în arhiva externalizată;
23. Întocmește, modifică și actualizează nomenclatorul arhivistic ANFP ca urmare a modificărilor organigramei ANFP sau a prevederilor legale în vigoare.
Calendarul de desfăşurare al concursului, respectiv datele de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale se va face cu respectarea Regulamentului - cadru aprobat prin H.G. nr. 1336/2022, cu modificările şi completările ulterioare. 

Afișat în data de 24 octombrie 2024 , la sediul și pe pagina de internet a ANFP. Informații suplimentare se pot obţine la sediul Agenţiei Naţionale a Funcţionarilor Publici, la doamna Ioana DOBRESCU, tel. 0374112747, e-mail ioana.dobrescu@anfp.gov.ro .	

1 / 4

Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

